
Innledning
Hornøya og Reinøya naturreservat ble opprettet 28. januar 1983. Formålet med vernet er å bevare et viktig fuglefjell med tilhørende plantesamfunn, fugleliv og annet dyreliv som naturlig er knyttet til stedet, jf. verneforskriften pkt. III. 

Forskriften for Hornøya og Reinøya naturreservat har blitt endret to ganger de siste to årene. Den 15. august 2025 ble det gjort en større endring av forskriften, mens det den           19. juni 2026 kun ble gjennomført mindre endringer. 

Fylkesmannen i Finnmark (i dag Statsforvalteren i Troms og Finnmark) fikk i 2019 oppdrag fra Miljødirektoratet om å foreslå endringer i forskriften for Hornøya og Reinøya naturreservat av 28. januar 1983 nr. 120. Bakgrunnen for oppdraget var kraftig økning i turismen på Hornøya og stadig dårligere hekkesuksess for sjøfuglene.

Den 15. august 2025 fastsatte Kongen i statsråd endring av forskrift for Hornøya og Reinøya naturreservat, jf. brev fra Klima- og miljødepartementet 18. august 2025. Endringene trådde i kaft 1. september 2025. 

Endringene gikk blant annet ut på at forvaltningsmyndigheten ble delt mellom Vardø kommune og Statsforvalteren i Troms og Finnmark. Statsforvalteren ble myndighet etter punkt VI nr. 4 i forskriften, mens kommunen ble myndighet for øvrige bestemmelser i forskriften og naturmangfoldloven kapittel V. Det ble også innført krav om søknad og tillatelse for å transportere personer til naturreservatet og guide dem derfra gjennom fuglefjellet og frem til traktorvegen som går opp til Vardø fyr.


Statsforvalteren fikk i 2025 langt flere søknader enn Klima- og miljødepartementet la til grunn for endringen i 2025. Mens det tidligere bare var noen få kjente aktører i området, søkte hele 21 aktører om tillatelse etter de nye reglene. Dette medførte omfattende arbeid for forvaltningsmyndigheten med behandling av søknader.

I 2025 var søknadsfristen for båttransport og guiding i Hornøya og Reinøya naturreservat  1. desember (året før tillatelsen gjelder for). Dette førte til at klager på vedtak ble avgjort etter at virksomhetene var i gang med å transportere personer til Hornøya. Derfor foreslo Klima- og miljødepartementet å fremskynde fristen for søknad fra 1. desember til 15. august (året før tillatelsen gjelder for). Formålet med forslaget var å sikre at tillatelse til transport og guiding, og eventuelle klager på slike vedtak, ble avgjort i god tid før sesongstart for turisme på Hornøya i februar/mars. 

Departementet foreslo også at det ikke lengre skulle være krav om at tillatelse bare gjaldt for ett år om gangen. Departementet foreslo i stedet en bestemmelse om at forvaltnings-myndigheten kunne gi flerårige tillatelser. Formålet var å redusere de administrative byrder for både det offentlige og private, og gi reiselivsvirksomhetene større forutsigbarhet.

Endring i forskrift for Hornøya og Reinøya naturreservat
Kongen i statsråd fastsatte 19. juni 2026 forskrift om endringer i forskrift om vern av Hornøya og Reinøya naturreservat.

Det ble vedtatt tre mindre endringer i forskriften for Hornøya og Reinøya naturreservat. To av endringene vil få betydning for søknader om tillatelser til båttransport og guiding i naturreservatet: 
1. Forvaltningsmyndigheten kan gi flerårige tillatelser til transport og guiding, jf. forskriftens punkt VI nr. 4 bokstav f.
2. Søknad må sendes forvaltningsmyndigheten innen 15. august (året før søknaden gjelder for), jf. forskriftens punkt VI nr. 4 bokstav g.

Utover de tre endringene videreføres forskriften ellers slik den ble vedtatt 15. august 2025. 

Hva vil ny forskrift bety for virksomheter som søker om båttransport/guiding i Hornøya og Reinøya naturreservat
1. Søknad om båttransport og guiding i Hornøya og Reinøya naturreservat må sendes senest i løpet av 15. august (året før søknaden gjelder for). 
· Søknader som mottas 16. august eller senere vil ikke bli behandlet.

2. I søknaden må det presiseres om søknaden gjelder for ett eller flere år.
· I søknaden oppgis dette for eksempel på denne måten: Fra og med 15. februar 2027 til og med 15. august 2027 (dersom virksomheten søker om båttransport/guiding i hele perioden med ferdselsforbud).


3. Det legges opp til at det skal gis betydelig færre tillatelser til virksomheter som søker om båttransport og guiding i 2026 enn i 2025.
· Det vil sannsynligvis innebære at ikke alle som søker om båttransport og guiding kan påregne å få tillatelse.

4. Transport- eller guidevirksomheter kan benytte underleverandør til henholdsvis guiding eller transport.
· Det betyr for eksempel at en virksomhet som driver med båttransport, kan benytte en underleverandør for guidingen. 
· Motsatt kan en virksomhet som driver med guiding, benytte en underleverandør for båttransport.
· Det innebærer også at virksomheten selv kan stå for både båttransport og guiding.

5. Det er virksomheten som får tillatelse etter forskriften som er part i saken, og som må legge frem relevant informasjon og dokumentasjon fra eventuelle under-leverandører.
· Den virksomheten som søker om båttransport og guiding, må legge frem relevant informasjon og dokumentasjon i forbindelse med søknaden, også fra eventuelle underleverandører.

6. Virksomheten som får tillatelse er ansvarlig for at forutsetningene for tillatelsen er oppfylt gjennom hele tillatelsens varighet. Underleverandør eller den enkelte ansatte er ikke part i saken.
· Det innebærer at virksomheten som får tillatelse, er ansvarlig for at tiltaket, det vil si båttransport og guiding, gjennomføres i samsvar med vedtak med vilkår og forutsetningene som ble lagt til grunn i søknaden.

7. Det kan gis flerårige tillatelser.
· Det innebærer at forvaltningsmyndigheten kan gi tillatelser til to år, tre år osv. Dersom det gis flerårige tillatelser, vil det sannsynligvis ikke gis for mer enn 5 år om gangen.
· At det kan gis flerårige tillatelser, utelukker ikke at det kan gis ett-årige tillatelser.  

8. En eventuell tillatelse til båttransport og guiding i Hornøya og Reinøya naturreservat vil gjelde i sone C. Denne er vist med heltrukken-/stiplet blå strek i vernekart for Hornøya og Reinøya naturreservat datert Klima- og miljødepartementet august 2025, jf. vedlegg 1.

9. Virksomheter som kan opprettholde et tilbud med god kvalitet gjennom hele eller store deler av sesongen vil bli prioritert.



Krav om innhold i søknader om båttransport og guiding for Hornøya og Reinøya naturreservat

A. Informasjon om virksomhet, leder av virksomhet og kontaktperson i forbindelse med søknaden
1. Informasjon om virksomheten
· Navn på virksomheten.
· Adresse (postnummer, poststed og eventuelt postnummer).
· Telefon-/mobilnummer og e-postadresse til virksomheten.  
2. Leder av virksomheten.
· Navn på leder av virksomheten
· Telefon-/mobilnummer og e-postadresse til leder.
3. Kontaktperson i forbindelse med søknaden
· Telefon-/mobilnummer og e-postadresse til kontaktperson.
  
B. Tidsrom for gjennomføring av tiltaket (båttransport og guiding)
4. I søknaden må søker oppgi tidspunkt for når tiltaket, det vil si båttransport og guding, skal gjennomføres.
· Dersom tiltaket skal gjennomføres i hele perioden det er ferdselsforbud, oppgir dere at tiltaket skal gjennomføres fra og med 15. februar 2027 til og med 15. august 2027.

C. Kunnskap om Hornøya og Reinøya naturreservat spesielt samt annen relevant kunnskap
5. Det skal oppgis om virksomheten (og dennes medarbeidere eller underleverandører) har kunnskap om Hornøya og Reinøya naturreservat
· Dette kan for eksempel gjelde forvaltningsplan, verneforskriften, verneverdier, påvirkningsfaktorer og andre lokale forhold. 
6. Virksomheten må oppgi om de har annen relevant kunnskap om naturmangfold, særlig om sjøfugl og påvirkningsfaktorer.
7. Kunnskap eller relevant erfaring som nevnt bør så langt råd sannsynliggjøres eller dokumenteres.














D. Informasjon om fartøy som skal benyttes til persontransport
8. Søkere må oppgi om de disponerer eller har tilgang til båt som ivaretar sikkerhet for reisende, og om den kan benyttes gjennom hele perioden det søkes om.
9. Som et minimum må søker legge frem dokumentasjon om at fartøyet er klassifisert for det antall passasjerer som skal være med i hvert turfølge og at aktøren oppfyller de krav som er satt til persontransport, jf. forskrift om fartøy under 24 meter som fører 12 eller færre passasjerer av 14. januar 2020 nr. 63. 
· Dette kravet innebærer blant annet at virksomheter skal være registrert hos Sjøfartsdirektoratet i samsvar med forskriftens § 3.
10. Når det gjelder sikkerhet rundt båttransport, bør søker oppgi erfaring med båttransport av passasjerer og kunnskap om lokale forhold, inkludert vær og vind.

E. Forpliktelseserklæring fra underleverandører
11. Søker skal legge ved en forplikteleserklæring fra underleverandør(er) hvor det kommer frem at vedkommende underleverandør som tilbyr guiding eller båttransport vil stå for den aktuelle tjenesten i perioden det søkes om.
12. Når det gjelder antall turer per dag og antall personer i hver ankomst, vises det til forskriftens punkt VI bokstav a. og d. 
· Det betyr at en virksomhet som får tillatelse til båttransport/guiding, ikke kan gjennomføre mer enn fire turer per dag i perioden tillatelsen gjelder for.
· Det betyr også at antall personer i hver ankomst til Hornøya ikke skal være mer enn 11 personer inkludert guide/guider.

F. Antall turer/passasjerer
13. I søknaden må antall planlagte turer oppgis for hele perioden. 
14. Vi ønsker også informasjon om planlagt antall personer per tur og per dag samt i løpet av hele perioden.

G. Beskrivelse av tur/rute
15. I søknaden må dere beskrive ruten som guiden/guidene skal følge i sone C. 













Hvor skal søknaden sendes
Søknad om båttransport og guiding i Hornøya og Reinøya naturreservat sendes til Stats-forforvalteren i Troms og Finnmark, Postboks 700, 9815 Vadsø, eventuelt på e-postadresse sftfpost@statsforvalteren.no Søknaden merkes Hornøya 2027.

Vedlegg til dette informasjonsbrevet

Vernekart
Statsforvalteren legger ved vernekart for Hornøya og Reinøya naturreservat datert Klima- og miljødepartementet august 2025. Kartet viser ulike soner i reservatet. De ulike sonene er knyttet til ferdsel og er vist med ulike farger. En eventuell tillatelse til båttransport og guding i Hornøya og Reinøya naturreservat vil gjelde innenfor sone C. Denne sonen er i vernekartet vist med heltrukken- og stiplet blå strek.

Kongelige resolusjoner
I tillegg til at vernekartet er lagt ved, ligger Kongelig resolusjon datert 15. august 2025 og 19. juni 2026 vedlagt. Kongelig resolusjon av 19. juni 2026 gjelder endring av søknadsfrist fra 1. desember til 15. august samt at det kan gis flerårige tillatelser. 

Endring i verneforskrift/retningslinjer ved behandling av søknader
Vi legger også frem endringer i verneforskriften og retningslinjer for behandling av søknader, jf. brev fra Klima- og miljødepartementet datert 22. juni 2026.



	Med hilsen

[bookmark: SISTEGODKJENNER1NAVN]Lisa Bjørnsdatter Helgason (e.f.)
[bookmark: SISTEGODKJENNER1TITTEL]Miljødirektør
	
	

[bookmark: Saksbehandlernavn2]Tor Asbjørn Aslaksen Simonsen
[bookmark: SaksbehandlerStilling]seniorrådgiver



Dokumentet er elektronisk godkjent


Vedlegg:
	[bookmark: Vedlegg]1
	Vernekart datert Klima- og miljødepartementet august 2025

	2
	Kongelig resolusjon datert 15. august 2025

	3
	Kongelig resolusjon datert 19. juni 2026

	4
	Endringer i verneforskrift og retningslinjer for behandling av søknader om tillatelse til transport til og guiding – forskrift om vern av Hornøya og Reinøya naturreservat.pdf

	5
	Forskrift om vern av Hornøya og Reinøya naturreservat av 28.01.1983 nr. 120




[bookmark: KopiTilTabell]

Mottakerliste:
	[bookmark: Eksternemottakeretabell]Vardø kommune
	Postboks 292
	9951
	VARDØ

	VARDØ HAVN KF
	Postboks 50
	9951
	VARDØ

	Lemon Holding BV
	
	
	

	Nature Talks BV
	
	
	

	CAPE EAST ARCTIC ADVENTURE TROND HENRIKSEN
	Strandveien 32
	9960
	KIBERG

	Kuusamo Nature Photography
	
	
	

	FINNMARK BOOKING AS
	Bjergvegen 136
	6657
	RINDAL

	VARANGER VIEW AS
	Kongens gate 6
	9952
	VARDØ

	Kate Johanne Utsi
	Skoleveien 12
	9845
	Varangerbotn

	VIAN FILM PRODUCTION
	Batterigata 12A
	9950
	VARDØ

	VARDØ VETERANBÅTLAG
	Grønnegata 2
	9950
	VARDØ

	Øyvind Zahl Arntzen
	Kanabakken 6 B
	9803
	VADSØ

	Knut-Sverre Horn
	Fossesvingen 26
	9803
	VADSØ

	Bjarne Riesto
	Dallavaraveien 6
	9801
	VADSØ

	Aurora Holidays
	Makelantie 2
	99980
	Utsjoki

	TOBIAS GJERDE PHOTO
	Gullbakkveien 14A
	1363
	HØVIK

	Wild Nature Fotoresor
	
	
	

	Photo Tours Norway AS
	
	
	

	DESTINASJON VARDØ AS
	Postboks 40
	9951
	VARDØ

	THE SUB AS
	Kaigata 8
	9952
	VARDØ

	Edith og Josef Westinger
	
	
	

	ARGE Naturfotowerkstatt
	Oberer Heidenweg 11
	9500
	

	Leif Arne Haughom
	
	
	



image1.png
Statsforvalteren i Troms og Finnmark

Romssa ja Finnmdrkku stahtahdlddaseaddji
Tromssan ja Finmarkun staatinhallittija




image2.png




image3.svg
     


